Euroopa Liidu Teataja L 064 , 02/03/2004 Lk 0016 - 0020



Komisjoni määrus (EÜ) nr 383/2004, 1. märts 2004, millega sätestatakse üksikasjalikud eeskirjad nõukogu määruse (EMÜ) nr 2081/92, mis puudutab tehnospetsifikaatide peamiste punktide kokkuvõtet, kohaldamiseks EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolumärgistuste kaitse kohta, [1] eriti selle artiklit 16, ning arvestades järgmist: (1) Vastavalt määruse (EMÜ) nr 2081/92 artiklile 4 peab toode või toiduaine kaitstud päritolunimetuse või kaitstud geograafilise tähise kasutamiseks vastama tehnospetsifikaadile. Tehnospetsifikaat esitatakse komisjonile. (2) Määruse (EMÜ) nr 2081/92 artikli 6 lõikes 2 sätestatakse, et kui komisjon jõuab järeldusele, et nimetus vastab kaitse saamise tingimustele, avaldab ta Euroopa Ühenduste Teatajas taotleja nime ja aadressi, toote nimetuse, taotluse põhipunktid, viited toote ettevalmistamist, tootmist ja valmistamist reguleerivatele riiklikele sätetele ning vajaduse korral otsuse põhjendused, et anda võimalus vastuväidete esitamiseks. (3) Vastavalt määruse (EMÜ) nr 2081/92 artiklile 9 kehtib sama menetlus ka tehnospetsifikaadi muutmise puhul. (4) Et tagada määruse (EMÜ) nr 2081/92 artikli 6 lõike 3 kohaselt loodud kaitstud päritolunimetuse või kaitstud geograafilise tähise registris loetletud nimetuste tehnospetsifikaatide nõuete läbipaistvus, tuleb avaldada Euroopa Liidu Teatajas kõikide tehnospetsifikaatide põhipunktid vastavalt kõnealuse määruse artikli 4 lõikele 2. (5) Kõnealust kokkuvõtet kasutatakse määruse (EMÜ) nr 2081/92 artikli 5 kohase registreerimise taotlemise puhul. (6) Kokkuvõtet tuleb uuendada iga kord, kui võetakse vastu määruse artikli 9 kohane tehnospetsifikaadi muudatus ning kõik uuendused tuleb avaldada Euroopa Liidu Teatajas. (7) Vastavalt määruse (EMÜ) nr 2081/92 artiklile 17 vaatab registreerimistaotlused samade andmete põhjal läbi kõnealuse määruse artiklis 15 sätestatud komitee. Kõnealused kokkuvõtted tuleb järk-järgult avaldada Euroopa Liidu Teatajas. Selleks peavad liikmesriigid tagama, et need vastaksid näidiskokkuvõtetele ning vajadusel edastama asjakohaselt koostatud kokkuvõtted komisjonile. (8) Euroopa Liidu Teatajas avaldatavate päritolunimetuste ja geograafiliste tähiste tehnospetsifikaatide kokkuvõtete esitamiseks tuleb koostada ühtne tüüpvorm. (9) Käesoleva määrusega ettenähtud meetmed on kooskõlas põllumajandustoodete ja toiduainete geograafiliste tähiste ja päritolunimetuste regulatiivkomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Iga määruse (EMÜ) nr 2081/92 kohase päritolunimetuse ja geograafilise tähise kohta tuleb koostada kokkuvõte kooskõlas käesoleva määruse I lisas toodud vormiga. Kokkuvõte sisaldab tehnospetsifikaadi põhipunkte vastavalt kõnealuse määruse artikli 4 lõikele 2. Kokkuvõtte punktis 3 märgitakse toote liik vastavalt II lisas toodud klassifikatsioonile. Tootmisele ja turustamisele, kaasa arvatud tegevused, mida tuleb läbi viia vastavas geograafilises piirkonnas, esitatavad peamised nõuded märgitakse selgelt ära eelistatavalt kokkuvõtte punktis 4.5 (Tootmismeetod). Artikkel 2 Liikmesriigid tagavad, et artiklis 1 sätestatud kokkuvõte oleks asjakohaselt koostatud ja edastatud komisjonile - koos iga kaitstud päritolunimetuse või kaitstud geograafilise tähise registreerimistaotlusega, - koos iga juba registreeritud kaitstud päritolunimetuse või kaitstud geograafilise tähise tehnospetsifikaadi muutmise taotlusega, kui parandusettepanek hõlmab kokkuvõtte muutmist, - järk-järgult iga määruse (EMÜ) nr 2081/92 kohaselt registreeritud päritolunimetuse ja geograafilise tähise osas. Artikkel 3 Liikmesriigid tagavad, et nende pädevad asutused edastavad kõik tehnospetsifikaate puudutavad muutmistaotlused komisjonile koos III lisas toodud vormiga, mille juurde kuulub vajadusel uuendatud kokkuvõte. Artikkel 4 Komisjon avaldab kõnealuse kokkuvõtte ja kõik selles tehtud muudatused Euroopa Liidu Teatajas. Artikkel 5 Käesolev määrus jõustub 20. päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 1. märts 2004 Komisjoni nimel komisjoni liige Franz Fischler [1] EÜT L 208, 24.7.1992, lk 1. Määrust on viimati muudetud määrusega (EÜ) nr 806/2003 (ELT L 122, 16.5.2003, lk 1). -------------------------------------------------- I LISA +++++ TIFF +++++ -------------------------------------------------- II LISA Nõukogu määruse (EÜ) nr 2081/92 artikli 1 lõikes 1 osutatud põllumajanduslike toodete ja toiduainete klassifikatsioon I. EÜ asutamislepingu I lisas loetletud ja inimtoiduks ettenähtud tooted: Rühm 1.1. : Värske liha (ja rups) Rühm 1.2. : Lihatooted (kuumutatud, soolatud, suitsutatud jne) Rühm 1.3. : Juust Rühm 1.4. : Muud loomsed saadused (munad, mesi, piimasaadused (v.a või)) Rühm 1.5. : Õlid ja rasvad (või, margariin, õli jms) Rühm 1.6. : Puu- ja köögiviljad ning teraviljad, värsked või töödeldud Rühm 1.7. : Värske kala, limused ja koorikloomad ja neist valmistatud tooted Rühm 1.8. : Muud I lisa kohased tooted (vürtsid jms) II. Määruse (EMÜ) nr 2081/92 I lisas loetletud toiduained: Rühm 2.1. : Õlu Rühm 2.2. : Looduslikud mineraalveed ja allikaveed Rühm 2.3. : Taimeekstraktidest valmistatud joogid Rühm 2.4. : Leib, valikpagaritooted, koogid, kondiitritooted, küpsised ja muud pagaritooted Rühm 2.5. : Looduslikud kummivaigud ja vaigud Rühm 2.6. : Sinepipasta Rühm 2.7. : Makarontooted III. Määruse (EMÜ) nr 2081/92 II lisas nimetatud põllumajandustooted: Rühm 3.1. : Hein Rühm 3.2. : Eeterlikud õlid Rühm 3.3. : Kork Rühm 3.4. : Košenill (loomne tooraine) Rühm 3.5. : Lilled ja dekoratiivtaimed Rühm 3.6. : Vill Rühm 3.7. : Pajuvitsad -------------------------------------------------- III LISA +++++ TIFF +++++ --------------------------------------------------